**ПРОГРАМ НАСТАВЕ И УЧЕЊА ЗА ПРИПРЕМНИ РАЗРЕД**

|  |  |
| --- | --- |
| Назив предмета  | **СОЛФЕЂО - ПРИПРЕМНИ РАЗРЕД**  |
| Циљ | **Циљ** учења предмета Солфеђо у припремном разреду је да код ученика развије љубав према музици, слободу и способност да се изразе кроз музику, чиме се ствара квалитетна основа за даљи наставак бављења музиком. |
| Разред | **Припремни** |
| Годишњи фонд часова | **70 часова** |

|  |  |  |
| --- | --- | --- |
| **ИСХОДИ**По завршеној теми/области ученик ће бити у стању да: | **ОБЛАСТ/ ТЕМА** | **САДРЖАЈИ** |
| * изводи покрете док слуша дечије и народне песме и примере из литературе;
* изрази доживљај музике коју слуша цртањем;
* препозна елементе музичке писмености кроз једноставне примере за слушање;
* препозна различите инструменте и извођачке саставе, и разлику између вокалне и инструменталне музике;
* наведе композиторе чију је музику имао прилике да слуша и заволи;
* изведе бројалице, пева песме по слуху и песме различитих жанрова;
* пева по слуху песмице моделе;
* опише својим речима доживљај музике у дуру и молу;
* опише својим речима доживљај музике различитог жанра и карактера;
* пише ноте различитог трајања и кључеве уз помоћ наставника;
* препозна и изводи песмице различитом динамиком (јако и тихо);
* препозна и изводи песмице различитог темпа (споро и брзо);
* изводи ритам уз покрет;
* уочи разлику између дводела и тродела;
* прати своје певање уз помоћ ритмичког инструмента;
* пева и препозна задате тонове и мотиве неутралним слогом;
* мења и допуњава мелодију и ритам научених песмица;
* смишља мелодију на текст бројалице или дечије песмице;
* прави музичке инструменте од различитих материјала;
* пажљиво слуша и коментарише извођење музике друга-другарице.
 |  СЛУШАЊЕМУЗИКЕ | Слушање музике уз покрет.Слушање музике уз цртање. Елементи музичке писмености (препознавање кроз слушање).Музички Орфофв инструменти, хор, оркестар и ансамбли.Вокалана и инструментална музика. Дела различитих музичких жанрова примерени узрасту.  |
| ИЗВОЂЕЊЕ МУЗИКЕМЕЛОДИКА, РИТАМИ МУЗИЧКА ПИСМЕНОСТ | Певање дечијих и народних песмица примереног садржаја и карактера, различитог тонског рода и песмица модела. Препознавање дурског и молског тонског рода.Развој музикалности.Музичка графомоторика: писање нотних вредности у линијском систему, писање виолинског и бас кључа.Основне ознаке за динамику (forte, piano).Основне ознаке за темпо(спор и брз).Препознавање нотних трајања у примеру.Покрет у функцији ритма.Извођење ритмичке пратње-Орфов инструментаријум (бубњићи, звечке, ...) и ручно израђени инструменти.Опажање и интонирање тонова и мотива неутралним слогом.Записивање нотних трајања: четвртине и осмине.Транспоновање песмица по слуху. |
| МУЗИЧКО СТВАРАЛАШТВО | Mелодијске и ритмичке импровизације.Импровизација мелодије на текст бројалице или дечије песмице.Ритмичка пратња дечијим музичким инструментима: звечке, фрулице, даире,...  |
| МУЗИЧКИ БОНТОН | Слушање и уважавање извођача. |
| Јавни наступи:Јавни час - извођење научених песмица  |

Кључни појмови садржаја: слушање, покрет, игра, импровизација, мелодија, ритам, музички бонтон

**УПУТСТВО ЗА ДИДАКТИЧКО - МЕТОДИЧКО ОСТВАРИВАЊЕ ПРОГРАМА**

**ПРИПРЕМНИ РАЗРЕД**

**I. УВОДНИ ДЕО**

Прирoдa сaмe музикe укaзуje нa стaлнo прoжимaњe свих oблaсти и тeмaтских jeдиницa кoje су прeдвиђeнe нaстaвним прoгрaмoм. Ниjeднa oблaст или тема нe мoжe се изучaвaти изоловано у односу на друге и не треба да буде сама себи циљ.

Учење музике утиче на развој детета које воли музику и има трајну потребу за бављењем музиком. Значајно је и за очување и преношење културног наслеђа, као и за развој креативности, музичког укуса и критичког мишљења.

Настава је усмерена на остваривање исхода, при чему се даје предност искуственом учењу и стицању знања и вештина.

**Исходи** представљају музичке, опажајне и сазнајне активности ученика.

Садржаји наставе припремног разреда су усмерени ка развоју интересовања и љубави према музици. Код ученика треба развијати дух заједништва кроз заједничко извођење и комуникацијске вештине, у циљу преношења и размене искустава и знања. У оквиру свих музичких активности потребно је обезбедити пријатну атмосферу, и код ученика потенцирати осећање сигурности и подршке. Најважнији покретач наставе треба да буде принцип мотивације и инклузивности у подстицању максималног учешћа у музичком доживљају, као и развијању потенцијала за музичко изражавање.

***Музика у функцији здравља***

 Рана музичка едукација стимулише напреднији рад мождане функције и унапређује когнитивне способности детета**.** Музика има задатак да подстиче и унапређује различите видове музичког развоја детета: опажајног, појмовног, психомоторног и вокалног.

Музичка уметност нам пружа могућност да изразимо наше јединствене мисли и осећања. Музика и друге уметности пружају прилику за људску креативност и самоизражавање. Позитиван ефекат музике у смислу опуштања, подизања пажње, развијања меморије, емоционалних и физичких реакција/одговора, когнитивне стимулације је од непроцењивог значаја.

**II. ПЛАНИРАЊЕ НАСТАВЕ И УЧЕЊА**

Планирање наставе и учења, обухвата годишњи и оперативни план, као и припрему за час. Годишњим планом дефинисан је фонд часова у току школске године. Оперативни план подразумева одабир и разраду исхода на месечном нивоу. С обзиром на дужину трајања часа (45 минута за групу), рад треба ефикасно организовати.

Код најмлађих ученика није лако дуже задржати пажњу, па је разноврстан и маштовит час најбољи начин за постизање резултата. Дакле, потребно је да припрема за час обухвати разноврсне области-теме и садржаје.

**III. ОСТВАРИВАЊЕ НАСТАВЕ И УЧЕЊА**

Настава у припремном разреду се састоји из неколико области-тема: слушање музике, мелодика, опажање-интонирање, музичко стваралаштво, ритам и музички бонтон. Наведене области су међусобно повезане и иако се посебно савладавају, оне чине нераскидиву свеобухватну целину.

**СЛУШАЊЕ МУЗИКЕ**

Активним слушањем музике ученици опажају елементе и облике уметничког дела, разликују инструменте и извођачке саставе. Сусрет с уметничким делом на тај начин буди јединствен доживљај који проширује емотивну спознају.Упознајући музику различитих врста, стилова и жанрова, ученик развија слушне вештине потребне за разумевање музичке уметности и уметности уопште.

Слушањем ученик препознаје музички облик –сличност и различитост делова у композицији. Оно знатно утиче на емоционални, интелектуални и естетски развој ученика. Цртањем и покретом током слушања музике, ученици преносе мисли и осећања развијајући креативне особине и музичке способности. Слушањем музике подстиче се развој музичког укуса и потребе за музиком и на тај начин негује се квалитетна музичка публика.

**МЕЛОДИКА**

Изражајно и разговетно певање води ка развоју музикалности и ширењу опсега гласа, као и раду на чистој интонацији. Певају се музички модели, песме са текстом , мелодије различитих жанрова, српске народне песме, као и песме различитих националности.

Посебну пажњу потребно је обратити на развој музикалности. Примери се обрађују по слуху, наравно,уз помоћ наставника, и инструменталну пратњу.

У припремном разреду ученици на задатим мотивима препознају смер кретања мелодије (навише-наниже), скокове или поступан покрет, динамичке контрасте (тихо-јако), темпо (брзо-споро), метричке разлике (дводелни и троделни метар).

Осим опажањем, ове елементе ученици савладавају и интонирањем развијајући при том и музичку меморију.

**МУЗИЧКО СТВАРАЛАШТВО**

Музичким стваралаштвом, ученици се у припремној настави могу бавити мењањем мелодијских мотива, као и преобликовањем мелодије и ритма познатих песама као и креирањем бројалица на задати текст. Тиме се стварају нове, једноставне, јединствене креативне мелодијско ритмичке целине.

 Осим тога, ученици могу импровизовати и на различитим мелодијским инструментима или на удараљкама (Орфов инструментариј или ручно израђени инструменти).

Активности музичког стваралаштва могу се спроводити индивидуално или групно. Музичким стваралаштвом се подстиче слобода изражавања и обликовања идеја и осећања, развија креативност и инвентивност ученика, али и наставника.

***Дидактичко-музичка игра***

Музичке игре су идеално средство спонтаног усвајања знања и вештина. Игра је детету најдража активност. Оно кроз њу осећа задовољство и стиче прва сазнања. Кроз игру се подстиче али и развија природна радозналост детета, развијају се способности запажања и изражавања-памћење, говор, мишљење. Ј. А. Коменскy наглашава важност игре у предшколском одгоју те истиче да ће и школа деци бити привлачнија ако се буде учило кроз игру.

 ***Развој савремених технологија***

Информационо комуникационе технологије имају за циљ да презентују, подуче, оспособе, заинтересују и мотивишу ученике и наставнике (коришћењем асоцијативних слика, квизова, видео клипова, укрштених речи,...).

**РИТАМ**

Ритам се развија кроз покрет и певање. На тај начин се подстиче активна настава која доприности већој мотивацији и бољим резултатима.

Ученик изражава свој доживљај музике, прати покретом песме и композиције: пљескањем, лупкањем, пуцкетањем прстима, корачањем,... те при том опажа и усваја елементе ритма.

**МУЗИЧКА ПИСМЕНОСТ**

Савладавањем основних музичких елемената писањем, цртањем и бојењем код ученика се подстиче развој музичке графомоторике (писање нота на линијама и у празнинама, писање виолинског и бас кључа,...)

**МУЗИЧКИ БОНТОН**

Одговарајуће понашање на сцени и у публици је део опште културе, па је дужност наставника да ученике васпитно обликују кроз правила понашања (музички бонтон) при слушању и извођењу музике. Ученике треба подстицати да пажљиво слушају и коментаришу извођење друга-другарице, као и музичког дела, али и да се адекватно понашају на концертима и јавним наступима.

Поред културе понашања, ученике треба упутити и на културу одевања, како на сцени, тако и у публици.

**IV. ПРАЋЕЊЕ И ВРЕДНОВАЊЕ НАСТАВЕ И УЧЕЊА**

У припремном разреду ученици се не оцењују, али је наставник у обавези да води педагошку документацију и запажања о ученицима.

Посебан изазов и уживање за ученике представља јавни наступ при чему се приказује пређени програм.